เรื่องร้องเรียน: ต้นไม้ข้างบ้านล้ำเข้ามาในเขตบ้าน ทำให้มีใบไม้ร่วงเข้ามาในบ้านทุกวัน ต้องกวาดใบไม้เยอะมาก และทำให้ท่อระบายน้ำในบ้านตัน เคยแจ้งให้ตัดหลายครั้งแล้ว แต่ก็มีใบไม้ร่วงเข้ามาตลอด เป็นระยะเวลามากกว่า 5-6 ปี ตอนนี้คนในอายุมากแล้ว กวาดไม่ไหวแล้ว  อีกทั้งยังต้องจ้างคนมาลอกท่อระบายน้ำ ทำให้มีค่าใช้จ่ายที่ไม่ควรต้องจ่าย
การดำเนินการของเจ้าหน้าที่: สำนักงานเขตพระโขนง โดยเจ้าหน้าที่ฝ่ายรักษาความสะอาดและสวนสาธารณะ ร่วมกับเจ้าหน้าที่ฝ่ายเทศกิจ ได้เข้าตรวจสอบต้นไม้ตามที่ได้รับแจ้งปัญหา จากการตรวจสอบพบต้นไม้ดังกล่าวเป็นต้นไม้ซึ่งอยู่ในความรับผิดชอบของโครงการอาคารชุด Regent Orchid สุขุมวิท 101 จึงได้ประสานเข้าพบผู้จัดการนิติบุคคล เพื่อแจ้งปัญหา และขอความร่วมมือให้ดำเนินการตัดแต่งต้นไม้ในบริเวณดังกล่าว ในเบื้องต้นได้รับแจ้งจากผู้จัดการนิติบุคคลฯ ว่าได้รับทราบปัญหาแล้ว ซึ่งบริษัทผู้รับเหมาที่ดูแลในการตัดแต่งต้นไม้ในโครงการฯ จะเข้าดำเนินการตัดแต่งต้นไม้ในช่วงปลายเดือนพฤษภาคมนี้ และจะเร่งดำเนินการตัดแต่งต้นไม้ในบริเวณดังกล่าวเพื่อแก้ไขปัญหาให้กับผู้แจ้ง ซึ่งเจ้าหน้าที่จะได้ติดตามผลการดำเนินการแก้ไขปัญหา ต่อไป
ความเห็นของผู้แจ้ง: ไม่ได้รับการจัดการอะไรเลย ต้นไม้ก็ยังล้ำเข้ามาในบ้านเหมือนเดิม ใบไม้ก็ยังร่วงเข้ามาเหมือนเดิม
พื้นที่: แขวงบางจาก เขตพระโขนง กรุงเทพมหานคร